《送赵光远道州宁远税使》
元代·刘诜

故家乔木郁衣冠，小试司征第几班。鹏翼未抟千仞外，马蹄初几万山间。

门当远峤花连务，县接清溪水绕关。诗课书程应不减，东风早送锦衣还。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。